เป็นร้านหนึ่งที่ตั้งใจว่าจะไปกินหลายต่อหลายครั้ง แต่ไม่ได้เข้าไปกินซักที เพราะคิดกันเอาเองว่า ร้านมันดูเหงาๆนะ ทั้งที่ไม่เคยเข้าไปถึงตัวร้านเลย เนื่องจากปากซอยดูมืดๆ และภายในซอยดูเปลี่ยวมากๆ

แต่พอวันนี้ได้เข้าไปถึงตัวร้าน ก็รู้สึกทั้งแปลกใจและประทับใจ
ประทับใจที่ 1 - ภายในบริเวณร้าน มีที่จอดรถเยอะพอสมควร
ประทับใจที่ 2 - ร้านเป็นสไตล์ตะวันตกนั่งสบาย ทั้งที่คิดว่าจะเข้ามาเจอร้านซีฟู๊ด (เดาเอาจากชื่อร้าน)
ประทับใจที่ 3 - อาหารอร่อยใช้ได้ โดยสั่งเมนูดังต่อไปนี้
*หอยลายอบเนยกระเทียม - เสิร์ฟมาในถาดดินเผาพร้อมขนมปังกระเทียม หอมอร่อยใช้ได้ แต่ความเข้มข้นน้อยไปหน่อยนึง (3/5)
*สลัดกุ้งแซ่บ - ผักสดกรอบมาก กุ้งลวกทั่วๆไป น้ำสลัดอร่อยมีรสเผ็ดแซมนิดๆ ทานง่ายและไม่เลี่ยนดีครับ (5/5)
*สปาเก็ตตี้ปลาเค็ม - รสชาติจัดจ้าน เข้มข้นถูกใจ (5/5)
*พิซซ่าPIER39 - เป็นพิซซ่าแป้งหนากรอบ มาในกระทะจานร้อน (แปลกดี) รสชาติไม่โดนใจนัก แต่แป้งกรอบทานง่ายละลายในปาก (3/5)
*น้ำมะนาวปั่น - หอมมะนาวเข้มข้น อร่อยดีครับ (4/5)
*น้ำ Mint Apple Flappe - เป็นความผิดพลาดเดียวที่สั่งแก้วนี้ รสชาติเหมือนยาสีฟัน (ต้องโทษยาสีฟัน ที่นิยมใช้กลิ่นมิ๊นท์มาแต่งรส ^^;) (0/5)

ความคุ้มค่าต่อราคา: ปานกลาง เพราะก็ถือว่าไม่ถูก ผมทานกันไป 2 คน หมดไป 900 กว่าบาท (ตามรายการด้านบน)

สรุป: เหมาะสำหรับมานั่งชิวๆ กับแฟน หรือครอบครัวครับ อาหารน่าจะอร่อยทุกอย่าง เพราะสั่งทั้งอาหารฝรั่ง และฟิวชั่นไทยฝรั่ง ก็ทำรสชาติออกมาได้ดีทั้งคู่ เอาไป 4 ดาว